Ша къона воллучу хенахь кхаьчнера и махкахойн лараме. Эвтархойн Ахьмад аьлла йолу ц1е а цунна Хьалха-Мартант1ера къонахчо Исмайлин Дудас тиллина яра. Х1умма а гал а ца ваьллера иза. Цкъа ша х1онц ян ваханчу хенахь т1енисвеллачу жимачу стага къонахалла, стогалла, майралла а гойтуш ша мостаг1аша воьчура ваккхарна. Эвтархойн Ахьмад вевзира дог-ц1ена, доза доцуш майра хиларна. Шен 48 шо долуш валар нисделира цуьнан. Паччахьан инарлаша мах а белла, харцонца вейтира иза, Грозный г1опана т1елатар дан ваханчохь. Амма Ахьмадах долу иллеш дехаш ду б1ешерашкахь, шен хьомен турпалхо ца вицво халкъо.